मुम्बईमा अलपत्र परेकी एक युवतीको उद्धार गर्दै गाडीकै माध्यमबाट भारतीय नाका कटाएर नेपाल फर्काउने कथा नै फिल्मको मुख्य विषयवस्तु रहने निखिलले बताए। फिल्ममा ७० प्रतिशत हिन्दी, २० प्रतिशत नेपाली र १० प्रतिशत अंग्रेजी भाषा प्रयोग हुने निखिलको भनाइ छ। ‘हिन्दी भाषा प्रयोग हुँदा हिन्दी फिल्म भनेर दर्शकमा भ्रम पर्ला’, निखिलले भने, ‘कमिटमेन्ट विशुद्ध नेपाली फिल्म बन्नेछ, पछिल्लो पुस्ताका दर्शकको चाहनालाई मध्यनजर गरेर राम्रो फिल्म बनाउन हामी प्रयास गर्नेछौं।’
